armvectores/hy_wikipedia_2023 huggingface dataset:
Աթենս (Օհայո)

Աթենս (անգլ.՝ Athens), Ամերիկայի Միացյալ Նահանգների Օհայո նահանգում գտնվող քաղաք։ Աթենս շրջանի վարչական կենտրոնն է։ Ըստ 2010 թվականի տվյալների՝ քաղաքի բնակչությունը կազմում է 23 832 մարդ։
Քաղաքում է գտնվում Օհայոյի համալսարանը։


== Աշխարհագրություն ==
Ըստ ԱՄՆ-ի բնակչության մարդահամարի տվյալների` քաղաքի տարածքը կազմում է 26,03 կմ2, որից 25,46 կմ2-ը ցամաք է, իսկ 0,57 կմ2-ը՝ ջուր։


== Կլիմա ==


== Բնակչություն ==
2010 թվականին երկրի տարածքում ապրում էր 23 832 մարդ (50,0 %-ը տղամարդիկ, 50,0 % կանայք), հաշվվում էր 6903 տնային տնտեսություն և 1842 ընտանիք։ Ռասայական կազմը. 86,4 %՝ սպիտակամորթներ, 4,4 %՝ աֆրոամերիկացիներ, 0,2 %՝ բնիկ ամերիկացիներ, 6,1%՝ ասիացիներ և 2,3 %՝ երկու և ավելի ռասաների ներկայացուցիչներ։
6903 տնային տնտեսություններից 20,5 %-ը միասին ապրող ամուսնական զույգեր են (7,8 %-ը ունեն մինչև 18 տարեկան երեխաներ), 4,2 %-ը առանց ամուսնու ապրող կանայք, 2,1 %-ը առանց կնոջ ապրող տղամարդիկ։ 73,3 %-ը ընտանիքներ չունեին։ Միջինում տնային տնտեսություններ վարում են 2,28 մարդ, իսկ ընտանիքը միջինում ունի 2,74 անդամ։ Միայնակ ապրում են բնակչության 33,8 %-ը, 5,0 %-ը կազմում են միայնակ ապրող հասակավոր մարդիկ (65 տaրեկանից բարձր)։
Բնակչության տարիքային կազմն, ըստ 2010 թվականի մարդահամարի, հետևյալն է. 5,8 %՝ մինչև 18 տարեկաններ, 35,9 %՝ 18-ից 21 տարեկաններ, 54,0 %՝ 21-65 տարեկաններ և 4,3 %՝ 65 և բարձր։ Բնակչության միջին տարիքը 21,6 տարեկանն է։ Լորեյնում յուրաքանչյուր 100 կնոջ բաժին է ընկնում 100,0 տղամարդ, իսկ 100 չափահաս կնոջ՝ 100,1 նույն տարիքի տղամարդ։
2014 թվականին 22 699 աշխատունակ 16 տարին լրացած մարդուց աշխատում էին 10 123-ը։ 2014 թվականի ընտանիքների միջին եկամուտը գնահատվում էր 62 964 $, տնային տնտեսություններինը՝ 17 358 $: Մեկ անձի տարեկան եկամուտը կազմում էր 12 185 $. տղամարդկանց միջին տարեկան եկամուտը կազմում է 42 465 ԱՄՆ դոլար, իսկ կանանցը՝ 31 497: մարդահամարի պահին ընտանիքների 23,6 %-ը, իսկ բնակչության 56,7 %-ը գտնվում էին աղքատության եզրին։
Բնակչության ժողովրդագրությունը.


== Ծանոթագրություններ ==
Արայիկ Բալդրյան

Արայիկ Պավլիկի Բալդրյան (սեպտեմբերի 1, 1965, Երևան), հայ օդաչու։
Ավարտել է Ակտյուբինսկի (Ղազախստան) քաղաքացիական ավիացիայի օդաչուական ուսումնարանը (1984)։ 1984-2001 թվականներին աշխատել է «Էրեբունի», ապա՝ «Զվարթնոց» օդանավակայաններում։
1988 թվականին՝ Սպիտակի երկրաշարժի ժամանակ, մասնակցել է աղետի գոտու փրկարարական աշխատանքներին, 1989-1992 թվականներին Յակ-40 ինքնաթիռի անձնակազմում (2-րդ օդաչու) մասնակցել է Արցախի ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 40-ից ավելի թռիչք։
Ընդհանուր թռիչքաժամը Արցախ կազմել է 230 ժամ։
Պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։
Շամեևո

Շամեևո (ռուս.՝ Шамеево, բաշկիրերեն՝ Шәмәй), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 86 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանտա Մարիա դելա Վերզա

Սանտա Մարիա դելա Վերզա (իտալերեն՝ Santa Maria della Versa), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 2580 մարդ։ Խտությունը կազմում է 143 մարդ/կմ²։ Տարածքը 18 կմ² է։ Փոստային ինդեքս՝ 27047։ Հեռախոսային կոդ՝ 0385։


== Կապի տվյալներ ==
Պաշտոնական կայք՝ http://www.comune.santa-maria-della-versa.pv.it/


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Դոսլիդնոե (ավան, Կրասնոգրադի շրջան)

Անվան այլ կիրառումների համար տե՛ս՝ ԴոսլիդնոեԴոսլիդնոե (ուկրաիներեն՝ Дослідне), ավան Ուկրաինայի Խարկովի մարզի Կրասնոգրադի շրջանում։ Հիմնադրվել է 1910 թվականին։
2001 թվականի տվյալներով Դոսլիդնոե ավանում բնակվում էր 436 մարդ։ Բնակավայրը զբաղեցնում է 0,234 կմ² տարածք։ Բնակչության խտությունը կազմում էր 1863,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կունիտատի

Կունիտատի Կունիտատի  (ճապ.՝ 国立市 Կունիտատի), քաղաք Ճապոնիայում։ Գտնվում է Տոկիոյի պրեֆեկտուրայում։


== Աշխարհագրական դիրք ==
Քաղաքը գտնվում է Հոնսյու կղզում, Տոկիոյի պրեֆեկտուրայում, Կանտո տարածաշրջանում։ Սահմանակից է Ֆուտյու, Կոկուբունձի, Տատիկավա և Հինո քաղաքների հետ։


== Բնակչություն ==
Բնակչությունը կազմում է 75 392 մարդ (2014 թվականի օգոստոսի 1), խտություն - 9250,55 մարդ/կմ²։


== Սիմվոլիզմ ==
Քաղաքի ծառը համարվում է Գինկգո ծառը, ծաղիկը՝ Ճապոնական սալորի ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Քվեդա Ալիսուբան

Քվեդա Ալիսուբան (վրաց.՝ ქვედა ალისუბანი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1033 մարդ։


== Ծանոթագրություններ ==
Իտաուբալ դու Պիրիրին

Իտաուբալ դու Պիրիրին (պորտ.՝ Itaubal do Piririm), համայնք Բրազիլիայում՝ Ամապա նահանգի կազմում։ Գտնվում է Ամապա նահանգի հյուսիսարևելյան մարզում։ Մտնում է Մազագանի կազմի մեջ։ Բնակչությունը կազմում է 3884 մարդ՝ 2005 թվականի տվյալներով։ Գրավում է 1 704 կմ2 տարածք։


== Պատմություն ==
Քաղաքը հիմնադրվել է 1992 թվականին։


== Վիճակագրություն ==
Բնակչության զարգացման ցուցանիշը կազմում է 0,642։
Վերխովցի (գյուղ, Կրիվոգրադի շրջան)

Անվան այլ կիրառումների համար տե՛ս՝ ՎերխովցիՎերխովցի (ուկրաիներեն՝ Верхівці), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Վերխովցի գյուղում բնակվում էր 13 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հեմոգլոբինեմիա

Հեմոգլոբինեմիա (< հեմոգլոբին և հունարեն αίμα - արյուն), հեմոգլոբինի առկայությունը արյան պլազմայում։ Առաջանում է էրիթրոցիտների ներանոթային զանգվածային քայքայման դեպքում։
Պոլիմերներ

Պոլիմերներ (հունարեն՝ πολύ — շատ; μέρος — մաս), մեծ մոլեկուլային զանգված ունեցող քիմիական միացություններ, որոնց մոլեկուլները՝ մակրոմոլեկուլները, բաղկացած են բազմաթիվ անգամ կրկնվող ատոմական խմբերից՝ մոնոմերային (տարրական) օղակներից։ Պոլիմերները բարձրամոլեկուլային միացություններ են, որոնց մոլեկուլային զանգվածը մի քանի հազարից հասնում է մի քանի միլիոնի։ Մակրոմոլեկուլներում մոնոմերային օղակները իրար են միացված կովալենտային կամ դոնորակցեպտորային կապերով։


== Պատմություն ==
Պոլիմեր տերմինը գիտության մեջ մտցրել է Ի․ Բերցելիուսը (1833)։ Նա պոլիմերիա է անվանել իզոմերիայի հատուկ տեսակը (էթիլեն և բութիլեն, եռօքսիմեթիլեն և մրջնալդեհիդ, թթվածին և օզոն)։ Այդ ժամանակ պոլիմերները հայտնի չէին, հանդիպող «խեժացման» ռեակցիաները համարվում էին անցանկալի, ստացվող «խեժերը» ուսումնասիրված չէին։ Սինթետիկ պոլիմերներ առաջին անգամ հիշատակվում են 1838 թվականին (պոլիվինիլիդենքլորիդ) և 1839 թվականին (պոլիստիրոլ)։ Պոլիմերների քիմիան ստեղծվեց XIX դարի 60-ականներին, Ա․ Բուտլերովի նյութի քիմիական կառուցվածքի տեսության ստեղծումից հետո։ Սինթետիկ կաուչուկի ստացման եղանակների հետազոտությունները (մինչե XX դ․ 20-ականներ) խթանեցին պոլիմերային քիմիայի զարգացումը։ Գերմանացի քիմիկոս Հ․ Շտաուդինգերի (1881-1965 թթ.) հետազոտությունները հիմք դրեցին պոլիմերների ժամանակակից պատկերացումներին՝ որպես մակրոմոլեկուլային նյութեր։ Նախնական իմաստով պոլիմեր տերմինն այլևս չի օգտագործվում։


== Պոլիմերների դասակարգում ==
Ըստ ծագման պոլիմերները լինում են՝ բնական (բնական խեժեր և կենսապոլիմերներ՝ սպիտակուցներ, նուկլեինաթթուներ, թաղանթանյութ և այլն) և սինթետիկ (պոլիէթիլեն, ֆենոլմրջնալդեհիդային խեժեր և այլն)։ Հայտնի պոլիմերների բազմազանությունը դժվարացնում է նրանց դասակարգումը․ մինչև այժմ չի ստեղծված պոլիմերների դասակարգման կուռ համակարգ։ Առավել տարածված են պոլիմերների բաղադրության ու կառուցվածքի և նրանց առաջացման մեխանիզմի վրա հիմնված դասակարգումները։ Եթե մակրոմոլեկուլը բաղկացած է միատեսակ մոնոմերային օղակներից, ապա պոլիմերը կոչվում է հոմոպոլիմեր (այդպիսիք են պոլիվինիլքլորիդը, պոլիկարբամիդը, թաղանթանյութը և այլն)։ Պոլիմերները, որոնց մակրոմոլեկուլները բաղկացած են տարբեր մոնոմերային օղակներից, կոչվում են համապոլիմերներ։


== Ծանոթագրություններ ==
Օլվերա

Օլվերա (իսպ.՝ Olvera), մունիցիպալիտետ և քաղաք Իսպանիայում։ Մտնում է Անդալուսիա պրոնվիցիայի մեջ՝ Կադիս ինքնավար համայնքում։ Մունիցիպալիտետը գտնվում է Սիերա դե Կադիս շրջանում։ Նրա տարածքը գրավում է 194 կմ², իսկ բնակչությունը կազմում է 8570 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 139 կմ հեռավորության վրա։


== Ծանոթագրություններ ==


== Արտաքին հղում ==
պաշտոնական կայք
Web de la Fundación Vía Verde de la Sierra
Página dedicada a Olvera en la web Pueblos de España Archived 2008-02-19 at the Wayback Machine.
Web del Ayuntamiento de Olvera
Sistema de Información Multiterritorial de Andalucía Archived 2006-05-01 at the Wayback Machine.
Sitio web del Instituto de Enseñanza Secundaria Sierra de Lijar
Sitio web del Instituto de Enseñanza Secundaria Zaframagón
Club Motero de Olvera
Club Ciclista Navalagrulla
Գևորգ Գորգիսյան

Գևորգ Սամվելի Գորգիսյան (հունվարի 23, 1986(1986-01-23), Երևան, Հայկական ԽՍՀ, ԽՍՀՄ), հայ ծրագրավորող, քաղաքական գործիչ, ՀՀ ԱԺ 6-րդ և 7-րդ գումարման պատգամավոր («Լուսավոր Հայաստան» կուսակցություն,)։ ՀՀ ԱԺ «Լուսավոր Հայաստան» խմբակցության քարտուղար։


== Կենսագրություն ==
Ծնվել է 1986 թվականի հունվարի 23-ին Երևանում, Հայկական ԽՍՀ։ 2007-2009 թվականներին ծառայել է ՀՀ Զինված ուժերում։
2013-2014 թվականներին եղել է Դ!ԵՄ ԵՄ նախաձեռնության համակարգող խմբի անդամ, 2015 թվականին եղել է Լուսավոր Հայաստան նախաձեռնության համակարգող խմբի անդամ, 2015 թվականին ընտրվել է Լուսավոր Հայաստան կուսակցության խորհրդի անդամ։


=== Կրթություն ===
2003 թվականին ընդունվել է Հայաստանի պետական ճարտարագիտական համալսարանի կոմպյուտերային համակարգերի և ինֆորմատիկայի ֆակուլտետ, իսկ 2005 թվականին տեղափոխվել է Սինոփսիս Արմենիա ընկերության ուսումնական դեպարտամենտ, որն էլ ավարտել է 2007 թվականին։
2011 թվականին ավարտել է Սինոփսիս Արմենիա ընկերության ուսումնական դեպարտամենտի մագիստրատուրան՝ էլեկտրոնային նախագծման ավտոմատացում մասնագիտությամբ։


=== Աշխատանքային գործունեություն ===
2007 փետրվարի 12—2007 հունիսի 15, աշխատել է Հայնախագիծ ԲԲԸ-ում որպես կրտսեր ծրագրավորող։
2009 հուլիսի 1-2009 սեպտեմբերի 30, աշխատել է Հայնախագիծ ԲԲԸ-ում որպես ծրագրավորող։
2009 հոկտեմբերի 1-2010 մայիսի 31, աշխատել է ՍթրիմՏեք ՍՊԸ-ում որպես կայքի ադմինիստրատոր։
2010 հունիսի 1-2010 օգոստոսի 30, փորձաշրջան է անցել ՆաիրիՍոֆթ ընկերությունում։
2010 դեկտեմբերի 1-2014 դեկտեմբերի 30, աշխատել է Ալտակոդ ընկերության վեբ ծրագրավորող։
2015 հունվարի 31-2017 հունվարի 31, աշխատել է IAM Cloud անգլիական ընկերության վեբ դեպարտամենտի ղեկավար։
2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ «Ելք» կուսակցությունների դաշինքի թիվ 2 ընտրատարածքի տարածքային ընտրական ցուցակով։ ՀՀ ԱԺ Եվրոպական ինտեգրման հարցերի մշտական հանձնաժողովի անդամ է, Ելք» խմբակցության քարտուղարն է։
2018 թվականի դեկտեմբերի 9-ին տեղի ունեցած արտահերթ խորհրդարանական ընտրությունների ժամանակ Լուսավոր Հայաստան կուսակցության համապետական ցուցակով ընտրվել է ԱԺ պատգամավոր։


== Ընտանիք ==
Ամուսնացած է, ունի երեք զավակ։


== Ծանոթագրություններ ==
Գեորգի Գլադկիխ

Գեորգի Անդրեևիչ Գլադկիխ (ռուս.՝ Георгий Андреевич Гладких, հունվարի 7, 1922(1922-01-07), Հարբին, Հեյլունցզյան, Չինաստանի Հանրապետություն - նոյեմբերի 10, 1992(1992-11-10), Վորոնեժ, Ռուսաստան), խորհրդային թատրոնի դերասան։ ՌԽՖՍՀ ժողովրդական արտիստ։


== Կենսագրություն ==
Գեորգի Գլադկիխը ծնվել է 1922 թվականի հունվարի 7-ին Չինաստանի Հարբին քաղաքում։ Մասնակցել է Հայրենական մեծ պատերազմին։
1947 թվականին ավարտել է Բ. Շչուկինի անվան թատերական ուսումնարանը։
1945-1947 թվականներին աշխատել է Մոսկվայի Ե. Վախթանգովի անվան թատրոնում՝ որպես դերասան։ 1947-1958 թվականներին խաղացել է Լիեպայա քաղաքի Բալթիկ նավատորմիղի թատրոնում։ Այնուհետև 1958-1976 թվականներին հանդես է եկել Գրոզնու Մ. Լերմոնտովի անվան դրամատիկական թատրոնում, իսկ 1976-1980 թվականներին՝ Վորոնեժի Ա. Կոլցովի անվան դրամատիկական թատրոնում։ 
Գեորգի Գլադկիխը մահացել է 1992 թվականի նոյեմբերի 10-ին։


== Ընտանիք ==
Կինը՝ դերասանուհի Գալինա Գլադկիխն է (ծնվ՝. 1925 թ.)


== Մրցանակներ և պարգևներ ==
Լատվիական ԽՍՀ վաստակավոր արտիստ (1955)
Չեչենա-Ինգուշական ԻԽՍՀ վաստակավոր արտիստ
ՌԽՖՍՀ վաստակավոր արտիստ (մայիսի 25, 1960)
ՌԽՖՍՀ ժողովրդական արտիստ (նոյեմբերի 29, 1972)


== Դերերը թատրոնում ==


=== Վորոնեժի դրամատիկական թատրոն ===


== Ծանոթագրություններ ==


== Արտաքին հղումներ ==
«Գեորգի Անդրեևիչ Գլադկիխ»։ Павел Тихомиров «Есть такой театр...»։ Վերցված է 2017-12-09
Քարաբերդի պատմության և մշակույթի անշարժ հուշարձանների ցանկ (Շիրակի մարզ)

Անվան այլ կիրառումների համար տե՛ս՝ Քարաբերդի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Շիրակի մարզի Քարաբերդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կենդանիների մենամուսնություն

Մենամուսնություն կենդանիների, սեռերի հարաբերություն, երբ արուն զուգավորվում է միևնույն էգի հետ և սովորաբար մասնակցում սերնդի խնամքին։ Մենամուսնությունը բնորոշ է թռչունների մեծամասնությանը, ընդ որում կարապները, արագիլները, արծիվները, անգղները զույգեր են կազմում մի քանի տարով, երբեմն՝ ամբողջ կյանքում, սագերը, բադերը՝ միայն մեկ սեզոնի ընթացքում։ Կաթնասուններից կապիկների զույգերը պահպանվում են մի քանի տարի, գայլերի, աղվեսների, գորշուկների, կուղբերի զույգերը՝ մեկ սեզոն։
Երգ Թրիմրի մասին

Երգ Թրիմրի մասին (իսլ.՝ Þrymskviða) սկանդինավյան «Ավագ Էդդա» էպոսի առասպելներից մեկը, որը համարվում է իսլանդական սկալդների կողմից երգված և հետագայում գրառված երգերից մեկը։ Այն պահպանված է միայն «Codex Regius 2365» ձեռագրերում։ Ուսումնասիրող գիտնականներից շատերն այն համարում են երգերից ամենահինը, իսկ գրառման ժամկետ են սահմանում 9-րդ դարի սկիզբը։


== Նկարագրություն ==
Երգն աստվածների ու հսկաների միջև խաղարկվող մի կատակերգություն է։ «Երգ Թրիմրի մասին» առասպելում պատմվում է, թե ինչպես է Թորը վերադարձնում Թրիմր անունը կրող և յոտունների տիրակալը համարվող հսկայից իր գողացված Մյոլնիր մուրճը։ Այն բարձրակարգ գեղագիտական ոճով իրականացրած՝ իրար հաջորդող իրավիճակների մի շարան է, որն ընթանում է գրոտեսկային հումորի ուղեկցությամբ։ Լեզվաբանական առումով պարզ ու մատչելի նյութն իր մեջ ներառում է թաքնված գաղտնագրություն։
«Երգ Թրիմրի մասին» առասպելում կրկնվող դարձվածքները ևս մեկ անգամ ընդգծում են սկալդական արվեստի յուրահատուկ ոճաբանական կառուցվածքի առանձնահատկությունները։
Երգը սկսվում է նկարագրությամբ, թե ինչպես է Թորն արթնանում և տեսնում, որ իր Մյոլնիր անունով մուրճը չկա։ Նա ձայնում է իր եղբորը՝ Լոկիին և հայտնում, որ իր մուրճը գողացել են։ Նրանք երկուսով գնում են Ֆրեյայի մոտ և խնդրում վերջինիս փետուրե հանդերձները, որպեսզի դրանց օգնությամբ թռչելով որոնեն մուրճը։ Ֆրեյան տալիս է իր զգեստները, որոնք հագնելով՝ Լոկին թռչում է դեպի հսկա յոտունների տիրույթները։
Նա հանդիպում է սառցե հսկաների գլխավոր Թրիմրին, որը ցուրտ ձմռան հովանավորն էր։ Հսկան հարցնում է Լոկիին, թե ինչու է նա հեռավոր Ասգարդից եկել իր մոտ։ Լոկին հայտնում է, որ կորել է Մյոլնիր մուրճը, և հարցնում, թե արդյոք Թրիմրը չի հափշտակել։ Թրիմրը խոստովանում է, որ ինքն է տարել այն և ութ ասպարեզ խորությամբ թաղել է հողի տակ։ Եվ պայման է դնում, որ այն կվերադարձնի, եթե իրեն որպես հարսնացու բերեն չքնաղ Ֆրեյային։
Լոկին վերադառնում է Ասգարդ, որտեղ նրան սպասում էր Թորը։ Լոկին պատմում է, թե ուր հասավ և ինչ իմացավ Մյոլնիր մուրճի մասին, նաև այն, թե ինչպես միայն կարելի է վերադարձնել մուրճը։ Իմանալով այդ՝ Թորը եղբոր՝ Լոկիի հետ կրկին գնում է Ֆրեյայի մոտ և ասում, որ նա պետք է իսկույն հարսի շորեր հագնի ու իր հետ գնա հսկա յոտունների երկիրը հարսնության։ Բայց Ֆրեյան խիստ զայրանում է՝ ասելով, որ եթե համաձայնվի, իրեն անառակ կհամարեն։ Դրանից հետո ասերը ժողով են գումարում, որպեսզի որոշեն, թե ինչ հնարով վերադարձնեն Թորի մուրճը։ Ի վերջո որոշում են Թորին հագցնել հարսի զգեստներ և Ֆրեյայի փոխարեն ուղարկել Թրիմրի մոտ։ Հզոր աստվածը նախ ընդդիմանում է, թե իրեն կնաբարո կհամարեն, բայց ի վերջո համաձայնում է։ 
Երբ նա հասնում է Թրիմրի պալատը, հսկաների առաջնորդը մեծ սեղան է գցել տալիս, ապա իր քրոջն ուղարկում բերելու Մյոլնիր մուրճը, որպեսզի այն դնեն հարսի ծնկներին և օծեն նրան։ Բայց երբ Թորը կրկին տիրանում է իր ահեղ զենքին, իսկույն սպանում է Թրիմրին, ապա կոտորում մյուս հսկաներին։


== Աղբյուրներ ==
Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։
Կոտորած Չուշկայում

Կոտորած Չուշկայում (ալբ․՝ Masakra e Qyshkut, սերբ.՝ Масакр у Ћушкој), 1999 թվականի մայիսի 14-ին՝ Կոսովոյի պատերազմի ժամանակ, սերբական անվտանգության ուժերի, հարավսլավական բանակի և «Շակալի» կիսապատերազմական ջոկատի կողմից19-ից մինչև 69 տարեկան 41 Կոսովոյի ալբանացիների սպանություն։ 2010 թվականի մարտի 13-ին ռազմական հանցագործությունների գծով սերբական դատախազը հայտարարել է, որ 9 մարդ է ձերբակալվել կոտորածներում իրենց դերն ունենալու համար և հայտարարել է, որ սպանության և գողության վերաբերյալ քննվել է ընդհանուր առմամբ 26 տղամարդու գործ։


== Նախապատմություն ==
Չուշկան Պեչա քաղաքից ոչ հեռու գտնվող գյուղ է։ Գյուղում եղել է մոտ 200 տուն և 2 000 բնակիչ, առավելապես ալբանացիներ։ 1999 թվականի մայիսի 14-ի առավոտյան Սերբական անվտանգության ուժերը ժամանել են Չուշկա գյուղ։ Երբ կանայք և երեխաները բաժանվել են տղամարդկանցից, մասնավոր սեփականությունը պարբերաբար առևանգվել է, իսկ անձը հաստատող փաստաթղթերը ոչնչացվել են։ Այնուհետև ուժերը տղամարդկանց բաժանել են մոտ տասը խմբի և գրավել երեք առանձին տուն, որտեղ նրանք գնդակահարվել են ինքնաձիգով։ Այնուհետև տներից յուրաքանչյուրն այրվել է։ Երեք տներից յուրաքանչյուրում ողջ է մնացել մեկ մարդ։
Կոսովոյի Ազատագրության Բանակի հրամանատար Ագիմ Չեկուն գյուղի բնակիչ էր, և նրա հայրը, ով ապրում էր այնտեղ, սպանվել է զանգվածային սպանությունների արդյունքում, սակայն սերբական ուժերից շատերը հայտարարել են, որ իր մահը հարձակման հիմնական նպատակը չէր։


== Դատաքննություն ==
2010 թվականի մարտի 13-ին սերբական զինվորական դատախազությունը կալանավորել էր «Շակալ» ռազմականացված խմբի 9 մասնակիցների։ Ներկայումս սերբական ռազմական հանցավորության դատախազությունը քրեական գործ է հարուցել 26 մարդու դեմ՝ Չուշկայում սպանության և գողության համար։
2012 թվականի հունվարի 20-ին Շվեդիայի Ստոկհոլմի շրջանային դատարանը Միլիչ Մարտինովիչին՝ 34-ամյա սերբ նախկին ոստիկանին, դատապարտել էր ցմահ ազատազրկման՝ սպանության մեջ նրա դերի համար։ Մարտինովիչը, որը 2010 թվականի ապրիլին ձերբակալվել էր Շվեդիայում, մեղավոր է ճանաչվել մարդկության դեմ ծանրացուցիչ հանգամանքներում կատարված հանցագործությունների, այդ թվում՝ սպանության, սպանության փորձի և կանխամտածված հրկիզման մեջ։
Մարտինովիչը PJP հատուկ ոստիկանական ստորաբաժանման անդամ էր, որը 1999 թվականի մայիսի 14-ին «ահաբեկիչների» որոնման մեջ էր մտել։ Զինված և զինվորական համազգեստով նա գերեվարված մարտիկների մեջ էր, այդ օրը այնտեղ սպանված 41 հոգուց 29-ին սպանեց, փորձեց սպանել մյուս երեքին, այրեց դաժան վերաբերմունքի ենթարկված քաղաքացիական անձանց տները, ասվում էր դատարանի որոշման մեջ։ Դատական փաստաթղթերում նկարագրվում է, թե ինչպես է նա բազմիցս պահակ կանգնել, երբ իր ընկերները սպանել են խաղաղ բնակիչներին, և ինչպես է նա կրակել գետնին և ստիպել բնակիչներին հանձնել ոսկին և այլ արժեքներ, բայց նրանք չեն ասում, որ Մարտինովիչը կսպաներ ցանկացած մարդու։ Թերթը հաղորդում է Շվեդիայում, որ նա ցանկանում է բողոքարկել այդ որոշումը։


== Ծանոթագրություններ ==


== Արտաքին հղումներ ==
Massacre at Cuska (American Public Media)
HRW
Ուփսալա

Ուփսալա (շվեդերեն՝ Uppsala) Շվեդիայի մեծությամբ չորրորդ քաղաքը, Ստոկհոլմից, Գյոտեբորգից և Մալմյոից հետո։ Գտնվում է մայրաքաղաք Ստոկհոլմից 71 կմ դեպի հյուսիս։


== Բնակչություն ==
Իր 183 911 բնակիչներով Ուփսալա քաղաքը Շվեդիայում մեծությամբ չորրորդն է։ Մեծամասնությունը շվեդներ են բայց 20-րդ դարի վերջում շատ ներգաղթածներ և փախստականներ են եկել այստեղ ապրելու համար։ Արտասահմանցիները շատ տարբեր երկրներից են։


== Պատմություն ==
Ուփսալայի նախկին անունը եղել է Օստրա (արևելյան) Արոս։ Ուփսալան այդ ժամանակ մի հասարակ թաղի անունն էր, որին այսօր ասում են Հին Ուփսալա։ 18-րդ դարի շատ մեծանուն շվեդ գիտնականներ այստեղ են ապրել և կրթվել։


== Նշանավոր անձինք ==
Անդերս Յոնաս Անգստրեմ (1814-1874), ֆիզիկոս
Սվանտե Արենիուս (1859-1927), գիտնական
Ինգմար Բերգման (1918-2007), ռեժիսոր
Իյոնս Յակոբ Բերցելիուս (1779-1848), քիմիկոս
Անդերս Ցելսիուս (1701-1744), ֆիզիկոս
Դագ Համարշոլդ (1905-1961), քաղաքական գործիչ
Կառլ Լիննեյ (1707-1778), բնագետ


== Ծանոթագրություններ ==
Սարգիս Խանոյան

Անվան այլ կիրառումների համար տե՛ս՝ Խանոյան (այլ կիրառումներ)Սարգիս (Սերգո) Խանոյան (մարտի 25, 1877(1877-03-25), Թիֆլիս, Կովկասի փոխարքայություն, Ռուսական կայսրություն - 1937, Երևան, Հայկական ԽՍՀ, ԽՍՀՄ), հայ քաղաքական գործիչ, լրագրող, ԽՍՀՄ գրողների միության անդամ 1934 թվականից։ ԽՄԿԿ անդամ 1902 թվականից։


== Կենսագրություն ==

Ծնվել է Թիֆլիսում։ Սովորել է Թիֆլիսի հոգևոր սեմինարիայում։ Մասնակցել է «Հայ բանվոր հեղափոխականների ասոցացիայի» հիմնադրամին։ 1905 թվականին մասնակցել է Լենինի «Գյուղական չքավորությանը», «Հեղափոխական պրոլետարիատի դեմոկրատական խնդիրները» աշխատությունների թարգմանությանն ու հրատարակմանը։ 1906 թվականին ուսուցչություն է արել Ջալալօղլիում (այժմ՝ Ստեփանավան), 1907-1911 թվականներին՝ Նուխիում (այժմ՝ Շաքի, Ադրբեջան), Ղզլարում։ 1912-1914 թվականներին սովորել է Պետերբուրգի մանկավարժական ակադեմիայում։ 1917 թվականին Ասքանազ Մռավյանի հետ խմբագրել է «Բանվորի կռիվը» թերթը։ Հետագայում եղել է «Ալիք» (Ալեքսանդրապոլ), «Պահակ», «Նոր ուղի», «Կարմիր աստղ», «Մարտակոչ» (Թիֆլիս) թերթերի խմբագիրը։ 1919 թվականին փոխադրվել է Հայաստան և ընտրվել Արմենկոմի նախագահ։ 1920 թվականին մեկնել է Բաքու և նշանակվել «Կոմունիստ» (հայերեն) թերթի խմբագիր։ 1921 թվականին եղել է ՀԽՍՀ ֆինժողկոմ, 1925 թվականին՝ Անդրկենտգործկոմի նախագահ, 1930-1933 թվականներին՝ ՀԽՍՀ արդարադատության ժողկոմ, ապա ՀԽՍՀ դատախազ, ՀՕԿ-ի նախագահ։ Մահացել է 1937 թվականին։


== Ս. Խանոյանի երկերի մատենագրություն ==
Բոգդան Կնունյանց, Թիֆլիս, 1927։
Սուրեն Սպանդարյան (կյանքն ու գործունեությունը), Երևան, Պետհրատ, 1927, 31 էջ։
Մելիք Մելիքյան (Դեդուշկա), Երևան, Պետհրատ, 1928, 26 էջ։
Գեղ կանգնի-գերան կկոտրի, Երևան, Պետհրատ, 1930, 45 էջ։
Դաշնակցության տրագի-կոմեդիան, Երևան, Պետհրատ, 1930, 37 էջ։
Մայիսյան ապստամբություն, Երևան, Պետհրատ, 1930, 24 էջ։
Օղակներ, Երևան, Պետհրատ, 1931, 110 էջ։
Ընտիր երկեր, Երևան, «Հայաստան», 1982, 376 էջ։


== Աղբյուրներ ==
Կորդովին

Կորդովին  (իսպ.՝ Cordovín), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 4,60 կմ2 տարածք։ Բնակչությունը կազմում է 189 մարդ (2010 թվականի տվյալներով)։ Գտնվում է պրովինցիայի վարչական կենտրոնից 40 կմ հեռավորության վրա։
Քաղաքի հովանավորն է համարվում սուրբ Քրիստոբալը։


== Արտաքին հղումներ ==
Официальная страница
Կոոնու

Կոոնու (էստ․՝ Koonu), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խավաձոր

Խավաձոր, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Միջաձգիչ

Միջաձգիչ, բազմասայր կտրող գործիք դետալների միջանցիկ անցքերն ու արտաքին մակերևույթները միջաձգիչ հաստոցներով մշակելու համար։ Մշակվող մակերևույթի ձևից կախված, միջաձգիչները լինում են՝ գլանական, նիստավոր, շլիցավոր, երիթային, արտաքին հարթ և ձևավոր։ Ներքին միջաձգման միջաձգիչի ատամները, որոնք դասավորված են կտրոո մասի վրա, կատարում են թողվածքի կտրման հիմնական աշխատանքը։ Միջաձգիչի կալիբրող մասն ունի 3-8 ատամ։ Բացի կտրող միջաձգիչներից կան նաև հարթող միջաձգիչներ, որոնք մետաղը ոչ թե կտրում են, այլ հարթեցնում ու խտացնում։
Կուրուչայ (Եվդոկիայի գավառ)

Կուրուչայ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։Գտնվում էր Եվդոկիա քաղաքից 33 կմ հյուսիս-արևելք։
Գյուղից հարավ խճուղային ճանապարհ է անցնում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կարլա Քվեդո

Կարլա Քվեդո (իսպ.՝ Carla Quevedo, ապրիլի 23, 1988(1988-04-23), Բուենոս Այրես, Արգենտինա), արգենտինացի դերասանուհի, որն առավել հայտնի է «Գաղտնիքը նրա աչքերում» ֆիլմում և «Ցույց տվեք ինձ հերոս» մինի սերիալում ունեցած դերերով։


== Կենսագրություն ==
Ծնվել է 1988 թվականի ապրիլի 23-ին Բուենոս Այրեսում։
Կինոյում առաջնաելույթ է ունեցել  2009 թվականին Խուան Խոսե Կամպանելայի «Գաղտնիքը նրա աչքերում» դրամայում։ Լիլիանա Կոլոտոյի դերը, որը դաժան հանցագործության զոհ էր, Քվեդոյին համաշխարհային ճանաչում է բերել, իսկ ֆիլմն արժանացել է մի շարք հեղինակավոր կինոմրցանակների, այդ թվում՝ «Օսկարի» և «Գոյա»։
Ներկայում Կառլան շարունակում է դերասանական կարիերան, ինչպես նաև հանդիսանում է ներքնազգեստի La Belle Rebelle ապրանքանիշի դիզայները։ Ապրել է ինչպես Բուենոս Այրեսում, այնպես էլ Նյու Յորքում։
2019 թվականի հունիսին Կարլա Քվեդոն թողարկել է «Me peleé a los gritos con el manager del spa» վերնագրով իր առաջին բանաստեղծությունների գիրքը, որում նա պատմում է ֆեմինիզմի, մենակության, ֆոբիաների և սիրո մասին։


== Կարիերա ==


== Կինո ==


== Հեռուստատեսություն ==


== Թատրոն ==


== Մրցանակներ և անվանակարգեր ==
2013 – Արգենտինայի քննադատների ասոցացիայի մրցանակ («Ապրիլ Նյու Յորքում»)՝ լավագույն նոր դերասանուհի (անվանակարգ)
2014 – Կինոմատոգրաֆիական արվեստի և գիտության Արգենտինայի ակադեմիայի մրցանակ («Ապրիլը Նյու Յորքում»)՝ լավագույն նոր դերասանուհի (անվանակարգ)


== Ծանոթագրություններ ==
Նեֆրին

Նեֆրին սպիտակուց, որն մասնակցում է երիկամների նեֆրոններում քամման պատնեշի ձևավորմանը։ Վերջինս բաղկացած է հետևյալ շերտերից.

մազանոթների պատ, որը պատուհանավոր է, ունի 20-100 նմ մեծությամբ անցքեր
հիմային թաղանթ, որն առաջացնում է մինչև 4 մեծությամբ անցքեր
պոդոցիտներՆեֆրինը տեղակայված է պոդոցիտների ելունների միջև և էապես փոքրացնում է քամման հնարավորությունը։
Նեֆրինի համար պատասխանատու գենի ախտահարումը կապած է նեֆրոնային բնածին համախտանիշի հետ, որի ժամանակ մեզում հայտնաբերվում են մեծաքանակ սպիտակուցներ։ Այս համախտանիշը շատ է հանդիպում ֆիննուհիների մոտ։ Նեֆրինը նաև անհրաժեշտ է սիրտանոթային համակարգի զարգացման համար։
Նեֆրինը կապված է հետևյալ սպիտակուցների հետ (նկար).

CASK,
CD2AP,
CDH3 and
CTNND1,
FYN,
KIRREL, and
NPHS2.


== Ծանոթագրություններ ==


== Արտաքին հղումներ ==
Protein Nephrin
Նեֆրինի գեն
Molecular basis of the functional podocin–nephrin complex: mutations in the NPHS2 gene disrupt nephrin targeting to lipid raft microdomains
Խրախճանք ժանտախտի ժամանակ

«Խրախճանք ժանտախտի ժամանակ» (ռուս.՝ «Пир во время чумы»), Ալեքսանդր Պուշկինի փոքր ողբերգություններից չորրորդը, որ ստեղծվել է Բոլդինյան աշնան ընթացքում։


== Ստեղծման պատմություն ==
«Խրախճանք ժանտախտի ժամանակ» ստեղծագործությունը փոքր պիես է, որ բաղկացած է մեկ տեսարանից և շոտլանդացի բանաստեղծ Ջոն Ուիլսոնի «Ժանտախտի քաղաք» (անգլ.՝ The city of the plague) պիեսից մի հատվածի թարգմանություն է, որը նվիրված է 1665 թվականի լոնդոնյան համաճարակին։ 1830 թվականին Պուշկինը Բոլդինոյում բախվել է Ռուսաստանի պատմության մեջ տեղի ունեցած խոլերայի առաջին համաճարակին (իր նամակներում այն կոչել է ժանտախտ), որը գրողի ուշադրությունը հրավիրել է այդ թեմայի վրա։ Վիպակի վրա աշխատանքը Պուշկինն ավարտել է 1830 թվականի նոյեմբերի 6-ին։ Ողբերգությունն առաջին անգամ հրատարակավել է 1832 թվականին «Альциона» ալմանախում։ Պուշկինի այլ ստեղծագործությունների («Ժլատ ասպետը», «Մոցարտ և Սալիերի», «Քարե հյուրը») հետ միասին «Խրախճանք ժանտախտի ժամանակ» ողբերգությունը ներառվել է «Փոքրիկ ողբերգությունների» շարքում։


== Սյուժե ==
Քաղաքում տիրում է ժանտախտի համաճարակը։ Մի քանի մարդ սեղան են բացում փողոցում և սկսում քեֆ անել ու տխրալի երգել։ Խրախճանքը գլխավորում է Վալսինգամը (նրան կոչում են Նախագահ)։ Խրախճանքի ժամանակ նրանց մոտ է գալիս քահանան և նրանց մեղադրում սրբապղծության  և անաստվածության մեջ։ Նա ասում է, որ 
դադարեցնեն խրախճանքն ու գնան տուն, սակայն Վալսինգամն ասում է, թե իրենց տները մռայլ են, իսկ երիտասարդությունը սիրում է ուրախություն։ Այդ ժամանակ քահանան նրան հիշեցնում է, որ դեռ երեք շաբաթ առաջ նա լալիս էր իր մոր գերեզմանի վրա և ավելացնում, որ խեղճ կինը հիմա լալիս է երկնքում՝ տեսնելով նրան։ Նախագահը քահանային խնդրում է հեռանալ։ Վերջինս նրան իր կնոջ անունով երդվել է պարտադրում, ինչը վրդովվեցնում է նրան։ Նա ասում է, թե նրա ընկած հոգին երգեք չի հասնի այնտեղ, ուր իր մայրն ու կինն են։ Քահանան հեռանում է, խրախճանքը շարունակվում է, իսկ Վալսինգամը մնում է մտահոգության մեջ։ Նրան անհանգստացնում է սիրելի մոր հոգին։


== Գեղարվեստական արժեք ==
Պուշկինը շատ է զբաղվել դասական երկերի թարգմանությամբ և գրել է ֆանտազիաներ հայտնի ստեղծագործությունների թեմաներով, բայց «Խրախճանք ժանտախտի ժամանակ» երկն իր տեսակի մեջ միակն է Պուշկինի թարգմանությունների շարքում։ Բանաստեղծը կարողացել է Ուիլսոնի՝ երեք գործողությունից բաղկացած պիեսի ոչ մեծ հատվածից ստեղծել առանձին ստեղծագործություն, որ օժտված է գեղարվեստական միասնականությամբ, ավարտվածությամբ ու գեղարվեստական բարձր արժեքով։ Պուշկինի վարպետության շնորհիվ «Խրախճանք ժանտախտի ժամանակ» ստեղծագործությունը գոյություն ունի Ուիլսոնի պիեսից անկախ։


== Բեմադրություններ ==
1979 թվականին Խորհրդային Միությունում «Փոքր ողբերգություններ» ֆիլմը, որում տեղ է գտել նաև «Խրախճանք ժանտախտի ժամանակ» ստեղծագործությունը։ Գլխավոր դերերը կատարել են Ալեքսանդր Տրոֆիմովն (Նախագահ) և Իվան Լապիկովը (քահանա)։
«Նիկիտինյան դարպասների մոտ» (ռուս.՝ «У Никитских ворот») թատրոնի ներկայացում, ազատ ֆանտազիա պուշկինյան բանաստեղծությունների թեմայով։ Ռեժիսոր՝ Մարկ Ռոզովսկի։
«Խրախճանք ժանտախտի ժամանակ» ստեղծագործության սյուժեի հիման վրա օպերաներ են գրել Ցեզար Կյուիին (1900), Սերգեյ Պրոկոֆևը (1909), Բորիս Ասաֆևը (1940), Ալեքսանդր Գոլդենվեյզերը (1942), Վլադիմիր Կոբեկինը (1980) և Սերգեյ Շվեցը (2011)։


== Ծանոթագրություններ ==
Ակղուլարի

Ակղուլարի (վրաց.՝ ახყულა), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 86 մարդ։


== Ծանոթագրություններ ==
Դիմակահանդես (ֆիլմ-բալետ, 1985)

«Դիմակահանդես» (ռուս.՝ «Маскарад»), խորհրդային ֆիլմ-բալետ, որը բեմադրել են կինոռեժիսոր Ֆելիքս Սլիդովկերը և բալետմայստերներ Նատալյա Ռիժենկոն և Վիկտոր Սմիրնով-Գոլովանովը 1985 թվականին «Էկրան» (ԽՍՀՄ) ստեղծագործական միությունում։ Արամ Խաչատրյանի համանուն բալետի էկրանավորումն է նրա երաժշտության հիման վրա։
«Զլատա Պրահա» հեռուստատեսային ֆիլմերի փառատոնի գլխավոր մրցանակի դափնեկիր է։


== Պատմություն ==
Միխայիլ Լերմոնտովի համանուն դրամայի սյուժեի հիման վրա ստեղծված «Դիմակահանդես» բալետի պրեմիերան կայացել է 1982 թվականի ապրիլի 4-ին Օդեսայի օպերայի և բալետի պետական թատրոնում։ Ներկայացման պարտիտուրայի համար կոմպոզիտոր Էդգար Հովհաննիսյանն օգտագործել է իր ուսուցիչ Արամ Խաչատրյանի երաժշտությունը։ Բալետը բեմադրվել է խորհրդային խորեոդրամայի ավանդույթներով, խորեոգրաֆիան կառուցված է դասական բալետային շարժումների և ժամանակակից (այն ժամանակվա ԽՍՀՄ-ի համար) պարի միավորմամբ։
1985 թվականին ներկայացման հիման վրա նկարահանվել է ֆիլմ-բալետը, որն արժանացել է «Զլատա Պրահա» հեռուստատեսային ֆիլմերի միջազգային մրցույթի գլխավոր մրցանակի։


== Դերերում ==
Նիկիտա Դոլգուշին – Արբենին
Սվետլանա Սմիռնովա – Նինա
Սերգեյ Բարանով – իշխան Զվեզդիչ
Նատալյա Բարիշևա – բարոնուհի Շտրալ
Ալեքսանդր Կորենյոկ – Շպրիխ
Ռաֆայել Ավնիկյան – Անհայտ
Էպիզոդներում՝ Օդեսայի օպերայի և բալետի թատրոնի արտիստներ


== Երաժիշտներ ==
Երևանի Ա. Սպենդիարյանի անվան օպերայի և բալետի թատրոնի երգչախումբ և նվագախումբ
Դիրիժոր՝ Ա. Տեր-Ոսկանյան


== Նկարահանող խումբ ==
Ռեժիսոր՝ Ֆելիքս Սլիդովկեր
Բեմադրող բալետմայստերներ՝ Նատալյա Ռիժենկո, Վիկտոր Սմիրնով-Գոլովանով
Լիբրետոյի հեղինակ՝ Լիդիա Վիլվովսկայա, Միխայիլ Դոլգոպոլով, Նատալյա Ռիժենկո, Վիկտոր Սմիրնով-Գոլովանով
Երաժշտական կոմպոզիցիայի և խմբագրության հեղինակ՝ Էդգար Հովհաննիսյան
Օպերատոր՝ Գեորգի Ռեռբերգ
Նկարիչ՝ Իլյա Գլազունով
Զգեստների նկարիչ՝ Նինա Վինոգրադովա-Բենուա


== Տեխնիկական տվյալներ ==
Սովորական ֆորմատ
Գունավոր պատկեր
Տևողությունը՝ 64 րոպե
Արտադրություն՝ «Էկրան» ստեղծագործական միավորում, «Սոյուզհեռուստաֆիլմ»


== Ծանոթագրություններ ==


== Գրականություն ==
Луцкая Е. Л. Блеск и нищета маскарада // Музыкальная жизнь. — 1987. — № 12. — С. 8.
Խազարական խաքանություն

Խազարական խաքանություն կամ Խազարիա (650 - 969), խազարների կողմից հիմնված միջնադարյան պետություն, վաղ ֆեոդալական պետական կազմավորում։
Անջատվել է Արևմտաթյուրքական խաքանությունից։ 
Առաջացել է VII դարի կեսին, Ստորին Պովոլժիեում և Հյուսիսային Կովկասի արևելյան մասում՝ Արևմտա-թյուրքական խաքանության քայքայումից (տես Թյուրքական խաքանություն)։ Հիշատակվում է VII դարի հայկական «Աշխարհացոյց»-ում։ Մայրաքաղաքը մինչև VIII դարի Սեմենդերն էր (Դաղստանում), ապա՝ Իթիլը (Աստրախանից հյուսիս)։ VII դարի 2-րդ կեսին խազարները իրենց ենթարկեցին մերձազովյան բուլղարների մի մասին, ինչպես նաև սավիրների ու հոների թագավորությունը մերձափնյա Դաղստանում։ Նույն ժամանակ Աղվանքը հարկատու դարձավ Խազարական խաքանությանը։ Դաշինք կնքվեց Բյուզանդիայի հետ՝ ընդդեմ արաբ, խալիֆայության։
Խազարական խաքանության կազմի մեջ մտած հոների առաջնորդը 680-ական թթ. դիմեց հայոց և աղվանից հոգևորականներին՝ քրիստոնեություն ընդունելու համար։ Աղվանից իշխան Վարազ-Տրդատը խազարական խաքանությունն ուղարկեց Իսրայել եպիսկոպոսին, որը քրիստոնյա դարձրեց հոների իշխաններին։ Հետագայում, VIII դարի վերջին, ֆեոդալական հարաբերությունների զարգացման պայմաններում, խազարական խաքանության վերնախավն ընդունեց եբրայական կրոնը։
Խազարական խաքանության զորաջոկատները բազմիցս ներխուժել են Հայաստան, Վիրք և Աղվանք։ 685 թվականին խազարների դեմ մղած մարտում զոհվեցին Հայաստանի կառավարիչ Գրիգոր Ա Մամիկոնյանը և ուրիշ նախարարներ։ 735 թվականին Մրվան խալիֆան մոտ 150 000 զորքով (որի կազմում էր նաև հայոց զորամասը՝ Աշոտ Բագրատունու գլխավորությամբ) ներխուժեց խազարական խաքանության սահմանները և պարտության մատնեց խաքանին։ Հետագայում խազարական խաքանության զորքերը դարձյալ թափանցեցին (762, 764, 765) Հայաստան, Վիրք, Աղվանք։ 785 թվականին խազարների դեմ անհավասար մարտում ընկան նախարար Ներսես Կամսարականը և ուրիշներ։ Ներքին երկպառակություններից, հպատակ ցեղերի ու ժողովուրդների պայքարից, ինչպես նաև մերձսևծովյան քոչվոր ցեղերի հարձակումներից թուլացած խազարական խաքանությունը 964 կամ 965 թվականին ջախջախվեց Ռուսիայի իշխան Սվյատոսլավից և X դարի վերջին վերացավ պատմաբեմից։


== Գրականություն ==
Brook K.A. The Jews of Khazaria. 3rd edition.  - Lanham, MD։ Rowman and Littlefield, 2018.
Dunlop D. M. The History of the Jewish Khazars.  - Princeton, 1954.
Golden P. B. Khazar Studies։ An Historico-Philological Inquiry into the Origins of the Khazars. - Budapest, 1980. V. 1-2.
Ludwig D. Struktur und Gesellschaft des Chazaren-Reiches im Licht der schriftlichen Quellen.  - Berlin, 1982.
Noonan, Thomas S. The Khazar Economy. Archivum Eurasiae Medii Aevi 9 (1995 - 1997)։ 253 - 318.
Poliak A. N. Kazariyaah. Toldot mamlakha yehudit be-Eiropa (Khazaria. The History of a Jewish Kingdom in Europe) (in Hebrew)  - Tel Aviv 1944.
Դմիտրիևկա (գյուղ, Միխայլովսկի շրջան)

Անվան այլ կիրառումների համար տե՛ս՝ ԴմիտրիևկաԴմիտրիևկա (ռուս.՝ Дмитриевка), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շոշափելիք

Շոշափելիք (շոշափելիքի զգացում), հինգ հիմնական զգայարաններից մեկը, որի միջոցով մարդն առնչվում է շրջակա միջավայրի առարկաների հետ հատուկ ընկալիչների միջոցով, որոնք գտնվում են մաշկում, մկաններում, լորձաթաղանթում։ Շփումներն ունենում են տարբեր գծեր, որովհետև առաջանում են հպման, ճնշման, վիբրացիայի ազդեցությամբ։ Պայմանավորված են մաշկի երկու տեսակի ընկալիչների աշխատանքով՝ նյարդային հանգույցներ, որոնք շրջապատում են մազարմատները, և կապսուլաներ, որոնք բաղկացած են շարակցական հյուսվածքներից։ Այլ կերպ մարդ չի կարող ընկալել շրջակա միջավայրի ազդակները։


== Ընկալման հոգեբանություն ==
Ըստ ինքնին ճանաչողության տեսության, հաստատված փորձարարական տվյալներով, մենք ընկալում ենք իրավիճակը կախված նրանից, թե ինչ օբյեկտի հետ ենք շփվում- օբյեկտների կառուցվածքը, որոնց մենք կպնում ենք, ազդում է մեր դատողությունների և գործողությունների վրա։ Օրինակ, անկողնու որակը և սպիտակությունը կարող են ազդել զուգընկերոջ հետ հարաբերությունների վրա, կամ հաճելի է խաղալ փափուկ խաղալիքով, փափուկ, նուրբ վերմակով քնել, և մոր քնքուշ ձեռքը կարող է հանգստացնել երեխային, փափուկ աթոռները բանակցողներին ավելի համոզվող են դարձնում և այլն։


== Ծանոթագրություններ ==


== Գրականություն ==
«Осязательные органы»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Эпштейн, Михаил Наумович|Эпштейн М. Хаптика. Человек осязающий // Эпштейн М. Н. Философия тела / Тульчинский Г. Л. Тело свободы. — СПб.: Алетейя, 2006, с. 16-38
Рубинштейн С. Л. Основы общей психологии — СПб: Издательство «Питер», 2000—712 с.: ил. — (Серия «Мастера психологии»)
Гранит Р., Электрофизиологическое исследование рецепции, пер. с англ., М., 1957; Есаков А. И., Дмитриева Т. М., Нейрофизиологические основы тактильного восприятия, М., 1971; Физиология сенсорных систем, ч. 2, Л., 1972 (Руководство по физиологии); Милнер П., Физиологическая психология, пер. с англ., М., 1973, гл. 8, 10.
Тальма Лобель Теплая чашка в холодный день: Как физические ощущения влияют на наши решения = Sensation The New Science of Physical Intelligence. — М.: Альпина Паблишер, 2014. — 259 с. — ISBN 978-5-9614-4698-2
Տանհայմ (Վյուրտեմբերգ)

Տանհայմ (գերմ.՝ Tannheim), կոմունա Գերմանիայի Բադեն Վյուրտեմբերգ երկրամասում։
Ենթակա է Տյուբինգեն վարչական շրջանին։ Մտնում է Բիբերախի շրջան մեջ։ Բնակչությունը կազմում է 2331 մարդ (ըստ 2010 թվականի դեկտեմբերի 31-ի)։ Տարածքը կազմում է 27,68 կմ²։ Պաշտոնական կոդ՝ 08 4 26 117։


== Ծանոթագրություններ ==


== Պատկերասրահ ==

		
		
		


== Արտաքին հղումներ ==
Պաշտոնական էջ
Աստերոիդների ցանկ (23501-23600)

Աստերոիդների ցանկ (23401-23500)  • Աստերոիդների ցանկ  • Աստերոիդների ցանկ (23601-23700)
 Աստերոիդների ցանկ (23401-23500)  • Աստերոիդների ցանկ  • Աստերոիդների ցանկ (23601-23700)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Պլոտինա (Տարասովսկի շրջան)

Պլոտինա (ռուս.՝ Плотина), գյուղ Ռուսաստանի Ռոստովի մարզի Տարասովսկի շրջանում։ Մտնում է Զելենովսկի գյուղական համայնքի կազմի մեջ։
Ռոբերտ Գրոսետեստ

Ռոբերտ Գրոսետես (անգլ.՝ Robert Grosseteste, մոտ 1175 կամ 1168, Ստրադբրոուկ, Mid Suffolk, Սուֆոլք, Անգլիա - հոկտեմբերի 10, 1253, Լինկոլն, Անգլիա), Օքսֆորդի համալսարանի մագիստրոս, այնուհետև՝ կանցլեր, եպիսկոպոս։


== Կենսագրություն ==
Նա ոչ միայն թարգմանել է Արիստոտելի բնագիտական գրքերը, այլ նաև գրել է այդ գրքերի իր մեկնությունները։ Գրել է նաև իր սեփական գիրքը՝ «Լույսի կամ ձևերի սկզբի մասին»։ Գրոսետեստը հետաքրքրվում էր օպտիկայով, մաթեմատիկայով, աստղագիտությամբ։ Նա համոզված էր, որ բնական գիտությունները պետք է զարգացնել՝ ներգրավելով երկրաչափությունը։
Առաջիններից մեկն է արտահայտել այն միտքը, որ երևույթների ուսումնասիրությունը պետք է սկսել փորձից, որի վերլուծության հիման վրա ընդունվում է ընդհանուր դրույթ, որը պետք է համարել գիտական ենթադրություն (հիպոթեզ)։ Հետագայում, ելնելով այդ ընդհանուր դրույթից, դեդուկցիայի միջոցով արվում են հետևություններ, որոնց փորձնական ստուգումը հիմնավորում է նրանց ճիշտ կամ սխալ լինելը։ Նա ուսումնասիրել է լույսի բեկումը, ձայնի տարածումը, ինչպես նաև բժշկական հարցեր։


== Գործունեություն ==
Ըստ Գրոսետեստի՝ Աստված սկզբում ստեղծել է մի փոքրիկ լուսավոր կետ, որից ակնթարթորեն առաջանում է մեծ գնդաձև պատկեր, որի մեջ կենտրոնացած են մատերիայի և ձևի սկզբանները։ Հետո առաջանում են երկնային լուսատուները, ինչպես արաբալեզու փիլիսոփաների մոտ։ Ըստ նրա՝ բնության փիլիսոփայությունը անհնարին է առանց երկրաչափական ուսումնասիրության, իսկ ֆիզիկայի հիմքում ընկած է օպտիկան։
Գրոսետեստը չի բավարարվում Արիստոտելի ֆիզիկայով, ըստ որի՝ ամեն մարմին ունի իր բնական տեղը, դեպի ուր որ նա շարժվում է՝ ծանրը դեպի ներքև, իսկ թեթևները (օրինակ, ծուխը) դեպի վեր։ Գրոսետեստը լույսը համարում էր բնական ակտիվության աղբյուր, որը կարող է առաջանալ նաև մարմինների փոխազդեցությամբ։ Երկրաչափության պարզ օրենքները արտահայտում են լույսի բնական տնտեսումը։
Ողջ աշխարհը դառնում է ինքնազարգացող լուսավոր զանգվածի արդյունք։ Այդ նրբագույն սուբստանցը առաջացնում է ոչ միայն գույներ, այլ նաև ձայներ, բույսեր, կենդանիներ։ Լույսը մարմնի և հոգու միջև կապող օղակ է։ Լույսն ազդում է մարդկային ողջ մարմնի վրա։ Զգայական և բանական սկզբունքները առաջանում են լույսից։ Մարդկային գիտելիքի լույսը իրենից ներկայացնում է աստվածային բացարձակ լույսի չնչին մասն է։ Գրոսետեստը սկիզբ դրեց Օքսֆորդի փիլիսոփաների բնագիտական ուղղվածությանը։


== Ծանոթագրություններ ==


== Աղբյուրներ ==
«Փիլիսոփայություն բոլորի համար» հեղ. Աղասի Գևորգյան, Երևան, 2007 թ
Արտխոնք (այլ կիրառումներ)

Արտխոնք, կարող է վերաբերել՝

Արտխոնք - գյուղ Արևմտյան Հայաստանում, Բիթլիսի վիլայեթի Խիանքի գավառակում
Արտխոնք - գյուղ Արևմտյան Հայաստանում, Բիթլիսի վիլայեթի Մշո գավառում
Արտխոնք - գյուղ Արևմտյան Հայաստանում, Բիթլիսի վիլայեթի Տալվորիկի գավառակում
Կիսլովկա (գյուղ, Լիսկովսկի շրջան)

Անվան այլ կիրառումների համար տե՛ս՝ ԿիսլովկաԿիսլովկա (ռուս.՝ Кисловка), գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 216 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (2708)

Ժողովածու (2708), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2708 թվի տակ։ Ձեռագիրը գրվել է 1785 թվականին ենթադրաբար Կոստանդնուպոլսում։ Ստացողը եղել է Իսահակ Գեղասարին։ Գրված է թղթի վրա, որը ունի 28.3×20.4 չափս։ Ձեռագիրը կազմված է 237 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ ստացողի՝ 2ա, հետագայի՝ 225բ(1790թ․):


== Բովանդակություն ==
Նեմեսիոսի Յաղագս բնութեան մարդոյ։
Գր․ Նիւսացւոյ Տեսութիւն ի մարդոյն կազմութիւն, Յորդորումն մանկանց ի կուսութիւն, Մեկնութիւն Ժողովողին, Յաղագս Երգոց երգոյն։


== Ծանոթագրություններ ==
Առանձին ուսումնական մոտոհրաձգային զորամաս

Առանձին ուսումնական մոտոհրաձգային զորամաս, ՊԲ ստորաբաժանում։ Կազմավորվել է 1994 թվականի փետրվարի 1-ին՝ հրաձգային, տանկային գումարտակների և առանձին ծառայությունների հիմքի վրա։ Նպատակը զինվորական մասնագետների պատրաստումն ու վերապատրաստումն է։ Զորամասի կազմավորման գործընթացը ղեկավարել է Ք. Իվաճյանը։ Զորամասում տարբեր պաշտոններ են վարել Արցախի պետական համալսարանի ռազմագիտության ամբիոնի ուսումնական մասի վարիչավագ լեյտենանտ Շ. Այդինյանը, հրետանային ցիկլի պետ փոխգնդապետ Ռ. Սելքումյանը, շարային պատրաստության դասատու ավագ ենթասպա Ն. Մուսայելյանը։ Զորամասում մարտական պատրաստության սեղմ դասընթացներն ավարտելուց հետո զինվորական խմբելը մասնակցել են ազատագրական մարտերին։ Հարմանատար՝ Վ. Հայրիյան (Արցախի համալսարանի ռազմագիտության ամբիոնի պետ)։
(5616) Վոգտլանդ

(5616) Վոգտլանդ (անգլ.՝ Vogtland), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 29-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,630653 ա. մ., առավելագույնը մոտենում է 2,1126 ա. մ. հեռավորության վրա և հեռանում 3,1487 ա. մ.։ Արեգակի շուրջ մեկ ամբողջական պտույտ է կատարում 1558,45 երկրային օրվա ընթացքում, իր ուղեծրով շարժվելով միջինում 0,230998 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5616) Վոգտլանդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քաղաքաշինություն

Քաղաքաշինությունը քաղաքների պլանավորման և կառուցման տեսական և պրակտիկական բնագավառն է, որն ընդգրկում է հասարակա-տնտեսական, շինարարա-տեխնիկական, ճարտարապետական, սանիտարո-հիգիենական և կապիտալ շինարարության պրոցեսում ծագող մի շարք այլ խնդիրների ուսումնասիրությունը։


== Քաղաքաշինությունը Հայաստանում ==
Հայկական լեռնաշխարհում հայտնաբերված ամենահին քաղաքները պատկանում են Ուրարտուի քաղաքակրթության ժամանակաշրջանին։ Այսպես թագավոր Մենուան Վանա լճի մոտակայքում կառուցել էր ջրամատակարարման բարդ համակարգ, որի նպատակն էր սնել լճի ափին բարգավաճող Տուշպա (ներկայիս Վան) բնակավայրը, ինչպես նաև հանդիսանալ ոռոգման աղբյուր գյուղատնտեսական հողերի համար։


=== Քաղաքաշինությունը Հայկական ԽՍՀ-ում ===
Երևանի վերածնունդը, Ալեքսանդր Թամանյան, Կարեն Դեմիրճյան (Կարեն շինարար), Երևանի մետրոպոլիտեն
քաղաքաշինությունը մարզերում


=== Արդի Հայաստանի քաղաքաշինությունը ===
1988 թ. Սպիտակի երկրաշարժի աղետի գոտու վերականգնումը
Լինսի Հիմնադրամ, Հյուսիսային պողոտա, Կասկադ


== Արտաքին հղումներ ==
Քաղաքաշինության վերաբերյալ գրքերի հղումներ (անգլ.)
Բրիտանական Կոլումբիա

Բրիտանական Կոլումբիա (անգլ.՝ British Columbia [ˌbrɪtɨʃ kəˈlʌmbiə], ֆր.՝ Colombie-Britannique), նահանգ Կանադայի արևմուտքում, Խաղաղ օվկիանոսի ափին, ընդգրկում է նաև մի շարք կղզիներ՝ Վանկուվեր, Շառլոտա թագուհու և այլն։ Տարածքը՝ 948,7 հազար կմ քառակուսի։ Վարչական կենտրոնը՝ վիկտորիա։


== Աղբյուրներ ==
Գրուդե (համայնք)

Անվան այլ կիրառումների համար տե՛ս՝ Գրուդե (այլ կիրառումներ)Գրուդե համայնք (բոս․՝  և խորվ.՝ Grude, սերբ.՝ Груде), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Գրուդե քաղաքը։ Գրուդեն տեղակայված է Մոստար 49 կիլոմետր, Իմոտսկիից 19 կիլոմետր, և Սպլիտից 100 կիլոմետր հեռավորության վրա։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 16358 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Գրուդե համայնքի պաշտոնական կայքէջ (բոսն.)
Իդեալ

Իդեալ (կատարելատիպ, մտատիպար), այնպիսի մտապատկեր կամ պատկերացումների համակարգ, որոնցում արտահայտվում են անձի բարոյական, գեղագիտական, հասարակական ըմբռնումների և կատարելության մասին պատկերացումները։ Եթե իդեալն անձի համար դառնում է նաև նպատակ, ապա ակտիվացնում է նրան, որոշակի ուղղվածություն է հաղորդում նրա գործունեությանը։ 
Իդեալները կարող են մարդու համոզմունքների հիմնական բաղադրիչները դառնալ։


== Իդեալականացում ==
Որևէ անձի կամ այլ երևույթի՝ երևակայության մեջ իրականից ավելի բարձր հատկություններով, բարեմասնություններով օժտելը, նրան դրական գծեր վերագրելը։ Սովորաբար իդեալականացնում են այն անձին (կամ խումբը), որոնց հետ հոգեբանական նույնականացում (իդենտիֆիկացիա) են ապրում։ Իդեալականացումը սովորական երևույթ է սիրո առկայության դեպքում։


== Աղբյուրներ ==
Նալչաջյան Ա․ Ա․ (1984 թ.)։ Հոգեբանական բառարան (Լույս ed.)։ Երևան։ էջ 240
Ռադյանսկոե (գյուղ, Կոբելյակի շրջան)

Անվան այլ կիրառումների համար տե՛ս՝ ՌադյանսկոեՌադյանսկոե (ուկրաիներեն՝ Радянське), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Ռադյանսկոե գյուղում բնակվում էր 1 711 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաբրադու (Պարաիբա)

Սաբրադու (Պարաիբա) (պորտ.՝ Sobrado), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբա մարզում։ Մտնում է Սապե գավառի կազմի մեջ։ Բնակչությունը կազմում է 6342 մարդ՝ 2006 թվականի տվյալներով։ Գրավում է 63,093 կմ2 տարածք։ Բնակչության խտությունը՝ 100,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 17.469.785,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.650,55 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,555 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սաբրադուի մասին Archived 2016-03-06 at the Wayback Machine.
(6523) Քլաբի

(6523) Քլաբի (անգլ.՝ Clube), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1991 թվականի հոկտեմբերի 1-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,646733 ա. մ., առավելագույնը մոտենում է 1,5364 ա. մ. հեռավորության վրա և հեռանում 3,7571 ա. մ.։ Արեգակի շուրջ մեկ ամբողջական պտույտ է կատարում 1572,76 երկրային օրվա ընթացքում, իր ուղեծրով շարժվելով միջինում 0,228896 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6523) Քլաբի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)